stanford-oval/wikipedia huggingface dataset:
Kultainen Venla 2018
Voittajat ja ehdokkaat > Yleisöpalkinnot

| --- | --- |
 Paras televisio-ohjelma Puoli seitsemän (Yle TV1, Yle)  Eränkävijät (Yle TV1, NTRNZ Media)  Love Island Suomi (Sub, ITV Studios Finland):  Paras lasten- ja nuortenohjelma Metsähaaste (Yle Areena, Yellow Film & TV))  Heinähattu, Vilttitossu ja Rubensin veljekset (Nelonen, Yellow Film & TV)  Hullu – hullumpi – yläaste (Yle Areena, Tarinapaja)
 Paras esiintyjä Aki ja Äijä (Eränkävijät)  Arman Alizad (Arman ja viimeinen ristiretki sekä Arman pohjantähden alla)  Cheek (Cheekend)
Voittajat ja ehdokkaat > Elämäntyöpalkinnot

Ritva Valkama
Aiheesta muualla

Virallinen sivusto (Arkistoitu – Internet Archive)
Televisioakatemia.fi
Kure (atolli)

Kure
Kuren atolli satelliittikuvassa
| --- | --- |
Sijainti:  (28°25′N, 178°20′W) Yhdysvallat
Saariryhmä:  Havaiji
Pinta-ala:  0,862 km²
muokkaa - muokkaa wikitekstiä - muokkaa Wikidataa
Kure tai Kuren atolli (havaijiksi Mokupāpapa) on läntisin ja pohjoisin Luoteis-Havaijin saariryhmän saarista. Sen lähin naapurisaari on Midwayn atolli, joka sijaitsee 91 kilometriä kaakkoon.
Atollin halkaisija on noin 10 km ja se on myös maailman pohjoisin koralliriutta. Riutan pohja on hiekan peittämä ja siinä on suuri aukko lounaaseen päin. Atollin ainut merkittävämpi maamassa on 0,862 km² suuruinen Green Island atollin kaakkoisosassa. Saaren eteläpuolella on 1200 m pitkä entinen Yhdysvaltain rannikkovartioston rakentama kiitotie, joka on tosin poistettu käytöstä. Green Islandilta länteen on ketju pieniä hiekkariuttoja, jotka tunnetaan nimellä Sand Island. Saari on nykyisin osavaltion luonnonsuojelualuetta, joka on Hawai'i Department of Land and Natural Resources -viraston alaisuudessa.
Luonto

Saarella on tiheä pensaskasvusto ja siellä kasvaa eritoten Tournefortia argentea -puita, Scaevola sericea -pensaita, Verbesina encelioides -kultakruunulajia sekä jouhikasuariinaa useiden muiden saarelle kulkeutuneiden lajien ohella.
Riuttaa ympäröivät viileät vedet ovat luoneet Kuresta ainutlaatuisen ekosysteemin, jossa on useita kivisiä korallilajeja sekä paljon kaloja. Riutan 300 km² laajuinen pohja tarjoaa elintilaa havaijinhylkeille, delfiineille sekä useille merilintulajeille. Saaren uhanalainen havaijinhyljekanta on noin 100–125 yksilöä.
Saaren luonto on uhanalainen. Atolli on ison merivirran reitillä, joka rantauttaa saarelle tonneittain kalaverkkoja ja muuta roskaa, mikä aiheuttaa ongelmia hylkeille, kilpikonnille, linnuille, kaloille ja hummereille. Yksi vuonna 2003 atollilta poistettiin toista tuhatta kiloa mereen heitettyä jätettä, josta kolmasosa alueilta, joilta jäte oli puhdistettu vain vuotta aiemmin.
Historia

Ennen vuotta 1827 saarella oli vieraillut noin puoli tusinaa laivaa, jotka kukin nimesivät saaren eri nimellä. Vuoden 1837 jälkeen atollille haaksirikkoutui useita laivoja, joiden miehistöt saattoivat joutua oleilemaan saarilla pisimmillään jopa yhdeksän kuukautta eläen havaijinmunkkihylkeillä ja merilinnuilla, kunnes saivat rakennetuksi lauttoja, joilla pääsivät yrittämään takaisin pääsaarille. Saarilla on yhä nähtävillä eräitä Havaijin vanhimpia laivahylkyjä, kuten 1870 haaksirikkoutunut USS Saginaw ja oletettavasti vuonna 1842 haaksirikkoutuneen valaanpyyntialus Parkerin jäännökset.
20. syyskuuta 1886 saarille saapui Waialeale-laiva ja James Boyd julisti saaret kuningas Kalakauan nimissä osaksi Havaijin kuningaskuntaa. Laivan miehistö rakensi saarelle majan ja jätti sinne myös vesitankkeja tulevaisuudessa saarelle haaksirikkoutuvia merimiehiä varten. 1894 saarelle annettiin lupa guanon kaivamiseen, mutta kaivostoimintaa ei koskaan aloitettu. 7. heinäkuuta 1898 Kuresta tuli osa Yhdysvaltojen Havaijin territoriota. Vuonna 1909 presidentti Theodore Roosevelt julisti Kuren osaksi Havaijin saarten lintureservaatiota, jolloin saaresta tuli lintujen luonnonsuojelualue liittovaltion maatalousministeriön alaisuudessa.
Yhdysvaltain laivasto rakensi atollille ison tutkareflektorin 1955. Yhdysvaltain rannikkovartioston radioasema toimi atollilla 1960–1992, minkä jälkeen Green Islandin kiitotien annettiin kasvaa umpeen.
Aiheesta muualla

Kuvia tai muita tiedostoja aiheesta Kuren atolli Wikimedia Commonsissa
Kuren kartta
Kureja

| Kureja Курея |
| --- | --- |
Maanosa:  Eurooppa
Maat:  Venäjä
Alue:  Pihkovan alue
Piiri:  Strugi-Krasnyje ja Pljussa
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Pljussan valuma-alue
Pinta-ala:  478 km² 
Yhtyy:  Pljussa (235 km suistosta)
Joen uoman kohteita
Alkulähde:  Gladkij Moh
 :  58°8′36″N, 28°49′5″E 
Laskupaikka:  Kureja,  Pljussa
 :  58°49′5″N, 28°22′5″E 
Sivu-uomat:  Lonka, Kotjaška, Gubinka ja Isakovka
Mittaustietoja
Lähdekorkeus:  140,4 m mpy. 
Laskukorkeus:  50 m mpy. 
Korkeusero:  90 m 
Pituus:  80 km 
Kaltevuus:  1,1 m/km 
Muuta
Narvan vesistö. Pljussa virtaa Narvanjoen ja Peipsijärven itäpuolella, jonka eteläosassa sijaitsee Kurejan valuma-alue.
Kureja (ven. Курея) on Luoteis-Venäjän Pihkovan alueella Strugi-Krasnyjen- ja Pljussan piireissä virtaava sivujoki, joka yhtyy Pljussajokeen sen vasemmalta puolelta.
Joen kulku

Kurejan joki alkaa Pljussan valuma-alueen eteläosassa lähellä Novoseljen kylää (ven. Новоселье), jonka lähialueelta saa alkunsa myös toinen Pljussan sivujoki Ljuta. Alue sijaitsee Lugan ylängöllä, jossa joki aluksi virtaa. Kureja virtaa kohti koillista noin 80 kilometriä . Ennen yhtymistään Pljussan taajaman yläpuolella virtaavaan Pljussajokeen, se laskee alas sen mutkaiseen laaksoon Kurejan kylän ohitse.
Valuma-alue ja sivujoet

Kureja sijaitsee Narvanjoen vesistöalueessa Pljussan valuma-alueella, jonka pääuoman Pljussajoen sivujoki se on. Kurejan valuma-alue sijaitsee Pljussan valuma-alueen eteläreunassa, missä joki seuraa valuma-alueen etelärajaa pienen välimatkan päässä. Valuma-alueen pinta-ala on 478 neliökilometriä. Kurejan lyhyitä sivujokia on vain muutamia. Niistä merkittävimmät on lueteltu alla olevassa taulukossa.
| yhtyy Pljussaan (km suusta) | nimi | nimi (ven>  ) | pituus (km) | valuma-alue (km²) | lähde |
| --- | --- | --- | --- | --- | --- |
| 3 | Lonka | Лонка | 18 |  | 1 |
| 6 | Kotjaška | Котяшка | 14 |  | 1 |
| 37 | Gubinka | Губинка | 11 |  | 1 |
| 54 | Isakovka | Исаковка | 8 |  | 1 |

Lähteet: 1 =
Huomautuksia

1 2 3  Kurejan yhtymäkohdassa Pljussan kanssa sattuu kulkemaan 50 metrin korkeuskäyrä. Korkeusvirhe ei vaikuta merkittävästä joen keskimääräiseen kaltevuusarvoon.
↑  Teksti on osittain käännös venäjänkielisestä artikkelista ru:Курея (река), ja nämä asia on tarkistamatta muista lähteistä.
Käännös suomeksi
Locarnon sopimukset

Locarnon entinen “Grand Hotel”, jossa sopimukset allekirjoitettiin. Rakennus on nykyisin Kantonin poliisin päämaja
Locarnon sopimukset allekirjoitettiin 16. lokakuuta 1925 Locarnon kaupungissa Sveitsissä. Sopimusten allekirjoittajina olivat Weimarin tasavallasta Gustav Stresemann, Belgian kuningaskunnasta Émile Vandervelde, Ranskan tasavallasta Aristide Briand, Yhdistyneestä kuningaskunnasta Austen Chamberlain, Italian kuningaskunnasta Benito Mussolini, Puolan tasavallasta Alexander Skrzynski ja Tšekkoslovakian tasavallasta Edvard Beneš.
Sopimusten allekirjoittaminen oli tulosta Locarnon konferenssista, joka pidettiin 5. ja 16. lokakuuta välisenä aikana vuonna 1925. Sopimusasiakirjat ratifioitiin virallisesti Lontoossa 1. joulukuuta 1925.
Taustaa

Locarnon neuvottelujen taustalla oli noottien vaihto Britannian, Ranskan ja Saksan hallitusten kesken kesällä 1925. Tämä oli seurausta Saksan ulkoministeri Gustav Stresemannin 9. helmikuuta tekemään aloitteeseen. Aloitteen tarkoituksena oli taata ja turvata Saksan uusi länsiraja, joka oli piirretty Versailles’n rauhansopimuksella vuonna 1919. Tämän ehdotuksen tarkoituksena oli myös saada Saksan diplomatia liikkeelle suhteessa läntisiin valtioihin.
Osapuolet ja sopimukset

Locarnossa päästiin yhteisymmärrykseen useista eri sopimuksista, jotka käsittelivät allekirjoittajamaiden välisiä kahden- ja monenkeskisiä suhteita:
Sopimus Saksan, Belgian ja Ranskan kesken vakauden ja Reinin-rajan pysyvyydestä. Sopimukseen liittyivät myös Yhdistynyt kuningaskunta ja Italia, jotka toimivat takaajina tälle Saksan länsirajan rauhoittaneelle sopimukselle. Saksa hyväksyi näin lopullisesti Elsassin, Lothringenin menetykset Ranskalle ja Eupen-Malmedyn menetyksen Belgialle.
Sopimus kiistojen sovittelemisesta välimiesmenettelyssä Saksan ja Belgian välillä.
Sopimus kiistojen sovittelemisesta välimiesmenettelyssä Saksan ja Ranskan välillä. Nämä kaksi sopimusta estivät väkivallan käytön maiden välisten suhteiden ja kiistakysymysten ratkaisemisessa.
Sopimus kiistojen sovittelemisesta välimiesmenettelyssä Saksan ja Puolan välillä.
Sopimus kiistojen sovittelemisesta välimiesmenettelyssä Saksan ja Tšekkoslovakian välillä. Nämä kaksi sopimusta toteuttivat monimutkaisen välimiesmenettelyn ja Saksa ei tunnustanut itäisiä rajojaan.
Ranska allekirjoitti kaksi erillistä liittosopimusta Puolan ja Tšekkoslovakian kanssa. Kukin osapuoli lupautui tukemaan toistansa, jos Saksa hyökkäisi.
Vaikutukset

Locarnon sopimuksia on sanottu Kansainliiton sovintohengen suurimmaksi saavutukseksi Locarnon sopimusta pidetään läntisen Euroopan diplomaattisen ilmapiirin tasapainottajana vuosina 1925–1930 ja toivon antajana kansainvälisestä rauhasta, jota kansainvälisen politiikan ja diplomatian kielellä kutsuttiin ”Locarnon hengeksi”. Tämä sopimusten myötä syntynyt ilmapiiri johti Saksan liittymiseen Kansainliiton jäseneksi vuonna 1926.
Huomattava tunnustus keskeisille sopijaosapuolille oli myös Nobelin rauhanpalkintojen saaminen. Vuonna 1925 palkinnon sai Britannian ulkoministeri Sir Austen Chamberlain ja seuraavana vuonna palkinnon jakoivat Ranskan ulkoministeri Aristide Briand ja Saksan Gustav Stresemann.
Gustav Stresemann, Joseph Austen Chamberlain ja Aristide Briand 5.–16. lokakuuta 1925
Love vs. Money

| Love vs>  Money The-Dream |
| --- | --- | --- |

Studioalbumin tiedot
 Äänitetty : 2008
 Julkaistu: 10. maaliskuuta 2009
 Tuottaja(t): Christopher "Tricky" Stewart, The-Dream, LOS Da Mystro, Lil Jon
 Tyylilaji: R&B, pop, hip hop
 Kesto: 56.05
 Levy-yhtiö: Radio Killa, Def Jam
Listasijoitukset
  Billboard 200: 2.
The-Dreamin muut julkaisut
| Love Hate 2007 | Love vs. Money 2009 | Love King 2010 |
Singlet albumilta Love vs. Money
 ”Rockin’ That Shit” Julkaistu: 9. joulukuuta 2008  ”My Love” Julkaistu: 24. helmikuuta 2009  ”Walkin’ on the Moon” Julkaistu: 28. huhtikuuta 2009  ”Sweat It Out” Julkaistu: 11. elokuuta 2009
Love vs. Money on R&B-laulaja The-Dreamin toinen studioalbumi, joka julkaistiin 10. maaliskuuta 2009.
Tuotanto

Albumia oli työstämässä The-Dreamin lisäksi tuottaja Christopher Stewart. Stewart tuotti suurimman osan albumin kappaleista. The-Dream pyysi apua myös räppäri/tuottaja Lil Jonilta ja tämä sävelsi kappaleen Let Me See the Booty. Rockin' That Shit (Remix) -kappaleeseen tulivat räppämään Ludacris ja Fabolous. Kappale leikattiin kuitenkin pois lopulliselta versiolta, mutta lisättiin kuitenkin bonuskappaleeksi albumin loppupuolelle.
Myynti

Love vs. Money sijoittui Billboard 200 -listan kakkospaikalle myytyään 151,000 kappaletta ensimmäisellä viikolla. Toisella viikolla albumi putosi 4. sijalle myytyään 56,000 kappaletta. Kolmannella viikolla albumi putosi viisi numeroa sijalle 9 myytyään 35,967 kappaletta. Rolling Stone -lehti nimesi albumin vuoden 2009 8. parhaaksi albumiksi.
Kiertue

The-Dream aloitti 21 kaupungin käsittävän kiertueen laulajatar Keyshia Colen kanssa. Kiertue alkoi 13. toukokuuta 2009 Cincinnatin Aronoff Centeristä ja päättyi Paramount Theateriin Oaklandiin 21. kesäkuuta 2009.
Kappaleet

| # | Kappale | Vieraileva(t) artisti(t) | Tuottaja(t) | Aika |
| --- | --- | --- | --- | --- |
| 1 | "Money Intro" |  |  | 0:09 |
| 2 | "Rockin' That Thang" |  | Hall, S./McKinney, C./Nash, Terius "The-Dream" | 3:41 |
| 3 | "Walkin' on the Moon" | Kanye West | McKinney, C./West, K./Nash, Terius "The-Dream" | 4:14 |
| 4 | "My Love" | Mariah Carey | Carey, M./McKinney, C./Nash, Terius "The-Dream"  | 3:24 |
| 5 | "Put It Down" |  | McKinney, C./Nash, Terius "The-Dream" | 5:01 |
| 6 | "Sweat It Out" |  | Stewart, C./Nash, Terius "The-Dream" | 4:24 |
| 7 | "Take U Home 2 My Mama" |  | Stewart, C./Nash, Terius "The-Dream" | 3:39 |
| 8 | "Love vs. Money" |  | Stewart, C./Nash, Terius "The-Dream" | 4:11 |
| 9 | "Love vs. Money, Pt. 2" |  | Stewart, C./Nash, Terius "The-Dream"  | 4:12 |
| 10 | "Fancy" |  | Stewart, C./Nash, Terius "The-Dream" | 6:29 |
| 11 | "Right Side of My Brain" |  | Stewart, C./Nash, Terius "The-Dream" | 4:25 |
| 12 | "Mr. Yeah" |  | Stewart, C./Nash, Terius "The-Dream" | 4:53 |
| 13 | "Kelly's 12 Play" |  | McKinney, C./Nash, Terius "The-Dream" | 4:17 |
| 14 | "Let Me See the Booty" | Lil Jon | Smith, J./Nash, Terius "The-Dream" | 3:34 |
| * | "Hater" (iTunes bonus track) |  | Stewart, C./Nash, Terius "The-Dream" | 5:29 |
| * | "Rockin' That Shit (Remix)"(iTunes bonus track) | DJ Khaled, Fabolous, Juelz Santana, Rick Ross, Ludacris | Stewart, C./Nash, Terius "The-Dream"/Jackson, J./James, L./Roberts, W./Bridges, C. | 5:00 |
| * | "Hit It on the Road" (iTunes bonus track) |  | The-Dream, Tricky Stewart | 4:13 |
| * | "Walkin' on the Moon" (iTunes bonus track) | Kanye West | The-Dream, Los da Mystro, Kanye West | 4:05 |
Arvostelut

Allmusic:
Entertainment Weekly: C+
Rolling Stone:
Listasijoitukset

| Lista (2009) | Sija |
| --- | --- |
U.S. Billboard 200: 2
U.S. Billboard Top R&B/Hip-Hop Albums: 1
Canadian Albums Chart: 69
Korpisorsimo

| Korpisorsimo |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Sorsimot Glyceria
Laji::  lithuanica
Kaksiosainen nimi
 Glyceria lithuanica  (Górski) Górski 
Katso myös
   Korpisorsimo Wikispeciesissä   Korpisorsimo Commonsissa 
Infobox OKNimi-testi OK: 
Korpisorsimo (Glyceria lithuanica) on monivuotinen heinä, joka kasvaa kosteilla paikoilla, esimerkiksi lehto- ja saniaiskorvissa sekä puronvarsilla. Sen kokonaislevinneisyys kattaa Euraasian pohjoisosat Atlantilta Tyynellemerelle.
Ulkonäkö

Korpisorsimo kasvaa 70–120 senttimetriä korkeaksi. Lehdet sijaitsevat vuorottain, ne ovat ruodittomat, tupelliset ja vartta lyhyemmät. Lehtituppi on nuorena litteä, myöhemmin liereä, yläosastaan avoin noin 1 cm matkalta ja kiiltävä, sen yläreunassa molemmin puolin kellanruskea laikku. Lehtilapa on 4–8 millimetriä leveä, litteä, ohut, pehmeä ja pitkäsuippuinen, tummanvihreä ja kiiltävä. Kieleke on selvä, 3–4 mm pitkä ja tylppä. Kukinto on 10–25 cm pitkä, suppea, nuokkuva röyhy. Röyhyn haarat ovat ohuet, veltot ja karheat. Tähkylät ovat 5–7 mm pitkät, 4–6-kukkaiset, kukat kaksineuvoiset ja vaaleanvihreät-violetinkirjavat. Ulkokale on 1–3 mm pitkä, sisäkale on 1,4–4 mm pitkä. Ulkohelve on 2,3–4 mm pitkä ja monisuoninen. Heteitä on kaksi, niiden ponnet ovat alle 0,5 mm pitkät.
Korpisorsimo kukkii heinäkuussa.
Aiheesta muualla

Suomen Lajitietokeskus: Korpisorsimo (Glyceria lithuanica)
Kasviatlas 2020: Korpisorsimon (Glyceria lithuanica) levinneisyys Suomessa.
Luontokuva Eskonen (Arkistoitu – Internet Archive)
GrassBase – The Online World Grass Flora: Glyceria lithuanica
Krotoszynin piirikunta

Krotoszynin piirikunta (puol. powiat krotoszyński) on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 77 274. Siihen kuuluvat viisi kuntaa ovat Kobylin, Koźmin Wielkopolski, Krotoszyn, Rozdrażew ja Zduny.
Krotoszynin piirikunnalla on yhteistä rajaa Jarocinin, Pleszewin, Ostrówin, Miliczin, Rawiczin ja Gostyńin piirikuntien kanssa.
Piirikunnan väestöpyramidi 2014.
Vuoden 2019 lopussa Krotoszynin piirikunnan asukkaista 50,9 prosenttia oli naispuolisia ja 49,1 prosenttia miespuolisia. Alle 18-vuotiaat muodostivat 19,7 prosenttia piirikunnan väestöstä, työikäiset 60,4 prosenttia ja eläkeikäiset 19,9 prosenttia väestön keski-iän ollessa 40,3 vuotta. Vuonna 2019 piirikunnassa syntyi 799 lasta. Krotoszynin piirikunnan väkiluvun ennakoidaan pienenevän 69 456 asukkaaseen vuoteen 2050 mennessä.
Krotten

Krotten on tietokoneelle murtautuva troijalainen, joka poistaa melkein jokaisen ohjelman, jos käyttöjärjestelmänä on Microsoft Windows.
Kun Krotten on käynnistetty, se näyttää viestin saksaksi. Sen jälkeen käyttäjä näyttää samanlaiselta, mutta kun käyttäjä kirjautuu ulos ja kirjautuu sisään takaisin, tietokoneen taustakuva on poissa, työpöydän kuvakkeita ei ole ja Käynnistä-valikossa ei ole ikonin ikonia.
Mielenkiintoinen efekti on, että troijalaisen hyökkäyksen jälkeen kun avaa Internet Explorerin, sitä ei saa sulkeutumaan. Tietokoneen kello on muutettu sanomaan OOE saksaksi. Command Prompt on vielä käytettävissä, mutta Regedit ei, ja järjestelmä on melkein tuhoutunut.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Krotten
Lionel Plumenail

| Mitalit> Maa:   Ranska. Olympialaiset .Miesten miekkailu | Mitalit> Maa:   Ranska. Olympialaiset .Miesten miekkailu | Mitalit> Maa:   Ranska. Olympialaiset .Miesten miekkailu | Maa:   Ranska> .Miesten miekkailu |
| --- | --- | --- | --- |
|  Kultaa | Sydney 2000 | floretti, joukkuekilpailu |  |
|  Hopeaa | Atlanta 1996 | floretti, yksilökilpailu |  |
Lionel Plumenail (s. 22. tammikuuta 1967 Bordeaux) on ranskalainen entinen miekkailija. Hän sai hopeaa floretin yksilökilpailussa vuoden 1996 kesäolympialaisissa Atlantassa. Hän kilpaili myös vuoden 2000 kesäolympialaisissa Sydneyssä ja oli mukana voittamassa kultaa floretin joukkuekilpailussa; sen yksilökilpailussa hän jäi 29. sijalle.
Kristillisdemokraattinen liitto

| Kristillisdemokraattinen liitto> Християнсько-демократичний союз |
| --- | --- |
  
  
  
Perustettu:  1997
Ideologia:  kristillisdemokratia
Poliittinen kirjo:  keskusta-oikeisto
Kansainväliset jäsenyydet:  –Euroopan kristillinen poliittinen liike –Keskustalainen Demokraattinen Internationaali
Kotisivu:  cdu.org.ua
Infobox OKNimi-testi OK: 
Kristillisdemokraattinen liitto (ukr. Християнсько-демократичний союз) on ukrainalainen puolue.  Se perustettiin vuonna 1997 nimellä Kristillis-kansallinen liitto (ukr. Християнсько-народний союз, H’rystyjansko-narodnyi sojuz).
Puolue on kuulunut 1998 vaaliryhmittymään Eteenpäin Ukraina, vuosina 2002, 2006 ja 2007 Viktor Juštšenkoa kannattavaan Meidän Ukrainamme/Meidän Ukrainamme-Kansan itsepuolustus -koalitioon. Vuonna 2010 se kannatti Julija Tymošenkoa presidentiksi.
Puolueen edustajat erotettiin syyskuussa 2011 Meidän Ukrainamme -parlamenttiryhmästä, koska he tukivat Mykola Azarovin hallitusta.
Puolueen johtaja David Žvania valittiin 2012 radaan yhden edustajan piiristä Illitšivskin kaupungista. Hän liittyi Alueiden puolueen parlamenttiryhmään.
Kutunjuusto

Kutunjuustoa
Kutunjuusto eli vuohenjuusto on vuohenmaidosta tehtyä juustoa. Se valmistetaan lisäämällä maitoon juoksutetta. Näin aikaansaatu juustomassa muotoillaan juustoksi laittamalla se juustokehään, josta ylimääräinen hera valutetaan pois. Sen jälkeen juustoa pidetään suolavedessä suolaantumassa. Aika vaihtelee sen mukaan, miten suolaista juustosta halutaan. Suomessa kutunjuustoa valmistetaan muun muassa Hämeessä.
Ranskalaisesta valkohomevuohenjuustosta käytetään nimitystä chèvre. Se on usein pötkylän tai katkaistun pyramidin muotoinen.
Aiheesta muualla

Satakunnan kutunjuusto, Suomen Kuvalehti, 17.06.1939, nro 24, s. 26, Kansalliskirjaston digitaaliset aineistot
Kuvia tai muita tiedostoja aiheesta Kutunjuusto Wikimedia Commonsissa
Luettelo Laibachin kappaleista

Tämä on luettelo Laibachin kappaleista. Kappaleet ovat levyiltä Let It Be, Kapital, NATO, Jesus Christ Superstars, WAT, Anthems ja Volk, joskaan listalla ei ole kaikkia kyseisten levyjen kappaleita.selvennä
"Achtung!"
"America"
"Anglia"
"Anti-Semitism"
"Das Spiel ist aus"
"Decade Null"
"Deus ex Machina"
"Država"
"Du Bist Unser"
"España"
"Everlasting in Union"
"Francia"
"Germania"
"Hell: Symmetry"
"Hymn to the Black Sun"
"Italia"
"Nippon"
"Now You Will Pay"
"NSK"
"Regime of Coincidence, State of Gravity"
"Rossiya"
"Satanic Versus"
"Slovania"
"Sponsored by Mars"
"Tanz mit Laibach"
"The Hunter's Funeral Procession"
"Türkiye"
"Vaticanae"
"WAT"
"White Law"
"Wirtschaft ist Tot"
"Yisrā’el"
"Young Europa, Pt. 1-10"
"Zhōnghuá"
Cover-kappaleet

Suluissa alkuperäinen esittäjä.
"2525" (Zager and Evans)
"Across the Universe" (The Beatles)
"Alle Gegen Alle" (D.A.F.)
"B Mashina" (Siddharta)
"Dig a Pony" (The Beatles)
"Dig It" (The Beatles)
"Dogs of War" (Pink Floyd)
"For You Blue" (Moondog, nimi lainattu The Beatlesin kappaleelta)
"Geburt einer Nation" (Queen, kappaleen nimenä oli One Vision)
"Get Back" (The Beatles)
"God is God" (Juno Reactor)
"I Me Mine" (The Beatles)
"In the Army Now" (Bolland & Bolland)
"I've Got a Feeling" (The Beatles)
"Jesus Christ Superstar" (Tim Rice & Lloyd Webber)
"Life is Life" (Opus, kappaleen nimenä oli Live Is Life)
"Maggie Mae" (kansanlaulu)
"Mama Leone" (Bino)
"Mars on River Drina" (Stanislav Binički, kappaleen alkuperäinen nimi on March on River Drina)
"National Reservation" (Paul Revere and the Raiders)
"One After 909" (The Beatles)
"Sympathy for the Devil" (The Rolling Stones)
"The Cross" (Prince)
"The Final Countdown" (Europe)
"The Long and Winding Road" (The Beatles)
"Two of Us" (The Beatles)
"War" (Edwin Starr)
Loren Acton

| Loren Wilber Acton |
| --- | --- |

Henkilötiedot
Syntynyt: 7. maaliskuuta 1936 (ikä 88) Lewistown, Montana
Kansalaisuus:  Yhdysvaltalainen
Ammatti:  Aurinkoröntgenfyysikko
Ura
Tyyppi:  NASAn astronautti
Aika avaruudessa:  7 päivää 22 tuntia 45 minuuttia
Lennot

:  STS-51-F
 
Loren Wilber Acton (s. 7. maaliskuuta 1936) on yhdysvaltalainen tutkija ja astronautti.
Acton syntyi Lewistown, Montanassa. Hän valmistui luonnontieteiden kandidaattina Montana State Universitysta vuonna 1959 ja sai vuonna 1965 filosofian tohtorin arvon Coloradon yliopistosta Boulderissa pääaineenaan aurinkofysiikka. Hän on nykyisin Montana State Universityn fysiikan tutkimusprofessori.
NASA otti Actonin astronautikseen vuonna 1978. Hän osallistui STS-51-F-lennolle vuonna 1985.
Yksityiselämä

Hän on naimisissa, ja hänellä on kaksi lasta.
Aiheesta muualla

Loren Actonin elämäkerta NASAn sivuilla (englanniksi)
Korpilammi (Renko)

| Korpilammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°55′02″N, 24°18′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Kyläjokeen 
Järvinumero:  35.884.1.011
Mittaustietoja
Pinnankorkeus:  132,5 m  
Rantaviiva:  1,683 km  
Pinta-ala:  11,968 ha  
Saaria:  1 
 fiKorpilammi 
Korpilammi  on Kanta-Hämeessä Hämeenlinnassa Rengon kylän lähellä sijaitseva lampi.
Maantietoa

Lammen pinta-ala on 12 hehtaaria ja se on 550 metriä pitkä ja 300 metriä leveä. Lampi sijaitsee lähes ojittamattoman suoalueen sisällä. Lampeen on johdettu vain yksi lyhyt suo-oja. Keskellä lampea sijaitsee yksi halkaisijaltaan lähes 60 metrinen saari. Lammen rantaviivan pituus on 1,7 kilometriä ja sen lounaispuolella on yksi vapaa-ajan asunto, jonne tulee metsäautotie. Valtatielle 10 on matkaa 700 metriä.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen keskiosan alue kuuluu. Lammen vedenpinnan korkeus on 132,5 metriä mpy.
Historiaa

Vuoden 1855−1856 Kalmbergin kartastossa lammen nimeksi on kirjoitettu ”Mehtalampi” ja se sijaitsi silloinkin Kilpilammen vieressä. Lammen nykyinen laskuoja oli silloinkin sen laskuojana, joka kiemurteli suomaastossa suon reunalle. Lampi oli tuolloin autio.
Vuoden 1961 peruskartassa oli lampi vielä autio ja sen eteläinen ympäristö ojittamaton. Vanajan raja ylitti järven pohjoispään. Vapaa-ajan asunto ja sinne johtava tieilmaantuivat vasta vuoden 1979 karttaan.